Slantsy

Slantsy (russisk: Сла́нцы) er en by i Leningrad oblast i Russland. Den ligger langs elva Pljussa, nær grensa til Estland, 192 km vest for St. Petersburg.

Byens navn viser til de store forekomstene av oljeskifer i området. Byen ble bygd opp på grunnlag av skifergruvene. Det hra også vært sement- og verkstedindustri. Gruvene er nå stort sett stengt. Dette har medført lokal arbeidsløshet og fraflytting. I tillegg utgjør gruvene et miljøforurensningsproblem.

Byens grunnlegger var Sergej Kirov og han lot byggingen begynne 9. april 1930. Den ble offisielt grunnlagt i 1934. Bystatus ble innvilget i 1949.

Under andre verdenskrig var Slantsy okkupert av det tyske Wehrmacht fra juli 1941 til februar 1944, som ledd i beleiringen av Leningrad. Produksjonsanleggene for skifer ble da ødelagt, og det tok tid å kommer i gang igjen etterpå. Etter krigen ble det holdt tyske krigsfanger her (krigsfangeleir 322).Erich Maschke (utg.): Zur Geschichte der deutschen Kriegsgefangenen des Zweiten Weltkrieges. Verlag Ernst und Werner Gieseking, Bielefeld 1962–1977.

Referanser

 Eksterne lenker 


Kategori:Byer i Leningrad oblast
Kategori:Bosetninger etablert i 1934
Kategori:1934 i Russland
Kategori:Byer grunnlagt i 1949